|  |  |
| --- | --- |
| **8. NAPIREND** | **Ügyiratszám:** BSZ/ /2023. |

**ELŐTERJESZTÉS**

a Képviselő-testület **2023. március 16-i** nyilvános ülésére

|  |  |
| --- | --- |
| **Tárgy:** | **A Központi Strand zöldterületének felújítása tárgyában kötött bérleti szerződés megszüntetése** |
| **Előterjesztő:** | Bíró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Balatonszepezd Község Önkormányzata a 97/2022 (IX.23.) sz. határozatával vállalkozási szerződést kötött Borda Tibor „e.v.”-vel a Központi Strand zöldterületének felújítása tárgyában. A vállalkozó a szerződésben vállalt feladatai közül elvégezte a kőfelhúzás, tuskómarás, szegélyezés és térkövezési feladatokat, azonban a többi feladatát (termőföld és fűmag beszerzése, fűszellőztetés és parkosítás) rajta kívül álló okból nem tudta elvégezni. Ennek megfelelően javaslom a szerződés megszüntetését azzal, hogy az Önkormányzat a vállalkozó részére megfizeti a szerződésszerűen teljesített munkáját a szerződésben meghatározott 590.000 Ft + áfa értékben, a fennmaradó feladatok elvégzése alól pedig mentesíti a vállalkozót.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete Borda Tibor „e.v.”-val a Központi Strand zöldterületének felújítása tárgyában 2022. október 5. napján kötött bérleti szerződést az előterjesztés melléklete szerinti **közös megegyezéssel megszünteti**.  Felhatalmazza a polgármestert a közös megegyezéses megszüntetés aláírására.  **Határidő:** azonnal  **Felelős:** polgármester |

Balatonszepezd, 2023. február 21.

|  |  |
| --- | --- |
|  | **Bíró Imre**  polgármester |

**VÁLLALKOZÁSI SZERZŐDÉS**

*- közös megegyezéssel történő megszüntetése -*

Amely létrejött egyrészről

**Balatonszepezd Község Önkormányzata** (székhelye: 8252 Balatonszepezd, Árpád utca 27.; Törzskönyvi azonosító szám (PIR): 734257; statisztikai számjel: 15734257-8411-321-19; adószám: 15734257-2-19.; képviseli: Bíró Imre polgármester), mint Megrendelő (továbbiakban: **„Megrendelő”**)

valamint másrészről

**Borda Tibor „e.v.”** (8251 Zánka, Ady u. 4.; adószám: 67644755-2-39), mint Vállalkozó (továbbiakban: **„Vállalkozó”**)

együttesen és a továbbiakban, mint **Felek** vagy **Szerződő Felek** között, az alulírott napon, az alábbi feltételek mellett:

1. Felek rögzítik, hogy közöttük 2022. október 5. napján vállalkozási szerződés jött létre a balatonszepezdi Központi Strand zöldterületének felújítása tárgyában.
2. Felek megállapodnak, hogy az 1./ pontban meghatározott szerződést a Polgári Törvénykönyvről szóló 2013. évi V. törvény (Ptk.) 6:212. § (1) bekezdése alapján, tekintettel a \_\_\_/2023. (III. \_\_\_ .) Bsz. Önkormányzati határozatra közös megegyezéssel **2023. március 1.** napjával megszüntetik.
3. Megrendelő kijelenti, hogy Vállalkozó a vállalkozási szerződés 1. pontjában meghatározott kőfelhúzás, tuskómarás, szegélyezés és térkövezési feladatokat hiba és hiány nélkül, szerződésszerűen elvégezte, így részére jelen megállapodás aláírását követő 15 napon belül megfizeti a szerződésben rögzített, ezen tételekhez tartozó összesen **590.000 Ft + áfa** összegű vállalkozási díjat.
4. Megrendelő tudomásul veszi, hogy a vállalkozási szerződés 1. pontjában meghatározott további feladatok teljesítése (termőföld és fűmag beszerzése, fűszellőztetés és parkosítás) a vállalkozó működési körén kívül eső, a vállalkozóra nem visszavezethető okból maradt el, így ezen feladatok teljesítését a vállalkozótól nem követeli. Mind Megrendelő, mind pedig Vállalkozó kijelentik, hogy a szerződésben meghatározott teljesítési kötelezettségek elmaradásából kár, sérelem őket nem érte, így ilyen címen egymás felé követelést nem támasztanak.
5. Szerződő felek kijelentik, hogy egymással szemben a vállalkozási szerződésből eredő egyéb követelésük nem áll fenn, egymással mindenben elszámoltak.
6. A jelen megállapodásban nem szabályozott kérdések tekintetében a Ptk. és a vonatkozó egyéb jogszabályok rendelkezései az irányadóak.

Felek jelen megállapodást, mint akaratukkal mindenben megegyezőt közös értelmezést követően, helybenhagyólag írták alá.

Balatonszepezd, 2023. március „ ”

|  |  |
| --- | --- |
| ………………………………………….  **Balatonszepezd Község Önkormányzata**  (képv.: Bíró Imre polgármester)  Megrendelő | ………………………………………….  **Borda Tibor „e.v.”**  Vállalkozó |